MÓRÁGY KÖZSÉG ÖNKORMÁNYZAT

Képviselő-testülete

**Szám: M/125-12/2018.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2018. október 15-én** 19,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Illés Béla, Ördög Zoltán képviselők (4 fő)

**Igazoltan távol van:** Mucska Melinda képviselő

**Tanácskozási joggal megjelent:** Bakó Józsefné jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután, javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 4 igen szavazattal - az alábbi napirendi pontokat fogadta el:

**Napirendi javaslat:**

**1.) A szociális célú tüzelőanyag támogatási ellátás helyi szabályairól szóló önkormányzati rendelet tervezet elfogadásáról**

Előterjesztő: Glöckner Henrik polgármester

(írásbeli előterjesztés)

**2.) Közmeghallgatás időpontjának meghatározása**

Előterjesztő: Glöckner Henrik polgármester

(szóbeli előterjesztés)

**3.) 2018. évi beruházások véglegesítése**

Előterjesztő: Glöckner Henrik polgármester

(szóbeli előterjesztés)

**4.) Első lakáshoz jutó támogatás kérelmek**

Előterjesztő: Glöckner Henrik polgármester

(szóbeli előterjesztés)

**5.) Mórágy Község Önkormányzat Szervezeti és Működési Szabályzatáról szóló 12/2013. (IX.27.) önkormányzati rendelet módosításának megtárgyalása**

Előterjesztő: Glöckner Henrik polgármester

(írásbeli előterjesztés)

**6.) Egyebek**

- Kiss László kérelme

**7.) Kérdések, interpellációk**

**1.) A szociális célú tüzelőanyag támogatási ellátás helyi szabályairól szóló önkormányzati rendelet tervezet elfogadásáról**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat képviselő testülete egyhangúlag, 4 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**8/2018. (X.18.) önkormányzati rendelete**

**a szociális célú tüzelőanyag támogatási ellátás helyi szabályairól**

(A rendelet a jegyzőkönyvhöz mellékelve)

**2.) Közmeghallgatás időpontjának meghatározása**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy az idei évben is ki kell tűzni a közmeghallgatás időpontját. Javasolta, hogy a közmeghallgatás 2018. november 23. napján, pénteken este 18 órai kezdettel legyen megtartva.

Glöckner Henrik polgármester javasolta, hogy a Kismórágyi lakosokat igény szerint busszal szállítsuk be. Az igényeket előre fel kell majd mérni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester következő határozati javaslatot tette fel szavazásra:

*/2018.(X.15.) képviselő-testületi határozat*

*a közmeghallgatás időpontjáról*

*Mórágy Község Önkormányzat Képviselő-testülete úgy határozott, hogy 2018. november 23-án 18.00 órára közmeghallgatást hív össze a Művelődési Házban az alábbi napirendi pontokkal:*

1. *A 2018. év értékelése, a 2019. évi célkitűzései*

*2. Egyebek (észrevételek, hozzászólások)*

Szavazás után Mórágy Község Önkormányzatának Képviselő-testülete, egyhangúlag 4 igen szavazattal az alábbi határozatot hozta:

**95/2018.(X.15.) képviselő-testületi határozat**

**a közmeghallgatás időpontjáról**

Mórágy Község Önkormányzat Képviselő-testülete úgy határozott, hogy 2018. november 23-án 18 órára közmeghallgatást hív össze a Művelődési Házban az alábbi napirendi pontokkal:

1. A 2018. év értékelése, a 2019. évi célkitűzései

2. Egyebek (észrevételek, hozzászólások)

Határidő: 2018. november 10.- lakosság értesítésére

Felelős: Glöckner Henrik polgármester

Határozattal értesítendő: lakosság hirdetmény útján

**3.) 2018. évi beruházások véglegesítése**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy 2018. év első félévében betervezett beruházások csak részben teljesültek, ezért 2018. évi pénzmaradvány: 4.826.919.- Ft. A 2018. évi TETT támogatással 2018. év november 15. napjáig el kell számolni. Kérte a képviselőket, hogy mondják el javaslataikat, a fennmaradó pénzeszközt mire kívánják fordítani.

Ördög Zoltán képviselő elmondta, hogy Mórágy központjában a buszfordulóban lévő járdaszegélyek el vannak törve, fontos lenne a javításuk, pótlásuk. A korábban szilárd burkolattal ellátott árkorban az évek folyamán kb. 70 cm-es lerakódás halmozódott fel, fontos lenne a tisztításuk, főleg a hidaknál.

Lieszkovszky Lászlóné képviselő elmondta, hogy az Önkormányzat által üzemeltetett konyha ellenőrzésekor kiderült, hogy nem megfelelő a raktárakban a polcrendszer. A hiányosság mielőbbi megoldása érdekében kérem a képviselő társaimat, hogy gondolják meg a polcrendszer vásárlását, amelyre már az árajánlat is meg lett kérve. A polc ára bruttó: 425.691 Ft.- lenne.

Glöckner Henrik polgármester elmondta, hogy a Művelődési Ház könyvtárhelyiségének felújítása is szükséges lenne, erre is érkezett árajánlat, amely 1.119.064,- Ft.

Illés Béla képviselő elmondta, hogy a Szabadság utcában megkezdett járdaépítés folytatását tartja fontosnak.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2018.(X.15.) képviselő-testületi határozat*

*az önkormányzat 2018. évi beruházásairól*

*Mórágy Község Önkormányzatának Képviselő-testülete úgy határozott, hogy 2018-ban még a következő önkormányzati beruházásokat kívánja elvégezni:*

* *Mórágy, Szabadság utcai járda építési munkáinak folytatása*

*A Képviselő-testület által kiválasztott kivitelező: KÉSZ Közúti Építő és Szolgáltató Kft.*

*7140 Bátaszék, Bonyhádi u. 28.*

*A beruházás költsége: bruttó: 3.282.164.-Ft*

* *Polcvásárlás a VENDESZ Kft. árajánlata alapján, bruttó: 425.691.-Ft értékben*
* *Művelődési Ház könyvtárhelyiség felújítása*

*A Képviselő-testület által kiválasztott kivitelező: Alpiszig 97’ Kft.*

*7146 Várdomb, Ady Endre u. 14.*

*A beruházás költsége: bruttó: 1.119.064.-Ft*

* *Beruházások összesen: 4.826.919.-Ft*

*A járdaépítéshez kapcsolódó műszaki ellenőri teendővel Sebestyén Lajos műszaki ellenőrt bízza meg.*

*A Képviselő-testület felhatalmazza a polgármestert a vállalkozói szerződések aláírására, valamint a megrendelő elküldésére.*

Szavazás után Mórágy Község Önkormányzat képviselő testülete egyhangúlag, 4 igen szavazattal a következő határozatot hozta:

**96/2018.(X.15.) képviselő-testületi határozat**

**az önkormányzat 2018. évi beruházásairól**

Mórágy Község Önkormányzatának Képviselő-testülete úgy határozott, hogy 2018-ban még a következő önkormányzati beruházásokat kívánja elvégezni:

* Mórágy, Szabadság utcai járda építési munkáinak folytatása

A Képviselő-testület által kiválasztott kivitelező: KÉSZ Közúti Építő és Szolgáltató Kft., 7140 Bátaszék, Bonyhádi u. 28.

A beruházás költsége: bruttó: 3.282.164.-Ft

* Polcvásárlás a VENDESZ Kft. árajánlata alapján, bruttó: 425.691.-Ft értékben
* Művelődési Ház könyvtárhelyiség felújítása

A Képviselő-testület által kiválasztott kivitelező: Alpiszig 97’ Kft.

7146 Várdomb, Ady Endre u. 14.

A beruházás költsége: bruttó: 1.119.064.-Ft

* Beruházások összesen: 4.826.919.-Ft

A járdaépítéshez kapcsolódó műszaki ellenőri teendővel Sebestyén Lajos műszaki ellenőrt bízza meg*.*

A Képviselő-testület felhatalmazza a polgármestert a vállalkozói szerződések aláírására, valamint a megrendelő elküldésére.

Határidő: 2018. november 15.

Felelős: Glöckner Henrik polgármester

Határozattal értesítve: Közös Önkormányzati Hivatal Gazdálkodási előadója

**4.) Első lakáshoz jutó támogatás kérelmek**

Előterjesztő: Glöckner Henrik polgármester

(szóbeli előterjesztés)

* **Pulcz Martin első lakáshoz jutó kérelme**

Glöckner Henrik polgármester elmondta, hogy Pulcz Martin 7165. Mórágy, Petőfi u. 49. szám alatti lakos kérelmet nyújtott be, melyben kérte az első lakáshoz jutó támogatás megállapítását. Kérelmében mellékelte a 7165. Mórágy, Alsónánai u. 32. szám alatti ingatlan megvásárlását igazoló adásvételi szerződést. Az ingatlan vételára az adásvételi szerződés alapján 4.600.000,- Ft. A polgármester 200.000,- Ft összegű támogatás kifizetését javasolja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2018.(X.15.) képviselő-testületi határozat*

*Pulcz Martin első lakáshoz jutó kérelméről*

*Mórágy Község Önkormányzatának Képviselő-testülete úgy határozott, hogy Pulcz Martin 7165. Mórágy, Petőfi u. 49. szám alatti lakos részére 200.000.-Ft első lakáshoz jutó támogatást nyújt a 7165. Mórágy, Alsónánai u. 32. szám alatti ingatlan megvásárlásához, mivel a fent nevezett a 6/2003.(III.25.) önkormányzati rendelet rendelkezései szerint támogatásra jogosult.*

*A Képviselő-testület felhívja a támogatott figyelmét, hogy a támogatással megszerzett ingatlant 5 éven belül nem idegenítheti el, ha igen, úgy a támogatást vissza kell fizetni az önkormányzat részére.*

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő határozatot hozta:

**97/2018.(X.15.) képviselő-testületi határozat**

**Pulcz Martin első lakáshoz jutó kérelméről**

Mórágy Község Önkormányzatának Képviselő-testülete úgy határozott, hogy Pulcz Martin 7165. Mórágy, Petőfi u. 49. szám alatti lakos részére 200.000.-Ft első lakáshoz jutó támogatást nyújt a 7165. Mórágy, Alsónánai u. 32. szám alatti ingatlan megvásárlásához, mivel a fent nevezett a 6/2003.(III.25.) önkormányzati rendelet rendelkezései szerint támogatásra jogosult.

A Képviselő-testület felhívja a támogatott figyelmét, hogy a támogatással megszerzett ingatlant 5 éven belül nem idegenítheti el, ha igen, úgy a támogatást vissza kell fizetni az önkormányzat részére.

Határidő: 2018. november 15. - értesítésre

Felelős: Glöckner Henrik polgármester

Határozattal értesítve: - Pulcz Martin 7165. Mórágy, Petőfi u. 49. – kérelmező

* Közös Hivatal Gazdasági vezetője
* **Faddi Tímea és Farkas Csaba első lakáshoz jutó kérelme**

Glöckner Henrik polgármester elmondta, hogy Faddi Tímea és Farkas Csaba kérelmet nyújtott be, melyben kérték az első lakáshoz jutó támogatás megállapítását. Kérelmükben mellékelték a 7165. Mórágy, Petőfi utca 63. szám alatti ingatlan megvásárlását igazoló adásvételi szerződést. Az ingatlan vételára az adásvételi szerződés alapján 3.000.000,- Ft. A polgármester 150.000,- Ft összegű támogatás kifizetését javasolja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2018.(X.15.) képviselő-testületi határozat*

*Faddi Tímea és Farkas Csaba első lakáshoz jutó kérelméről*

*Mórágy Község Önkormányzatának Képviselő-testülete úgy határozott, hogy Faddi Tímea és Farkas Csaba részére 150.000.-Ft első lakáshoz jutó támogatást nyújt a 7165. Mórágy, Petőfi u. 63. szám alatti ingatlan megvásárlásához, mivel a fent nevezett a 6/2003.(III.25.) önkormányzati rendelet rendelkezései szerint támogatásra jogosult.*

*A Képviselő-testület felhívja a támogatottak figyelmét, hogy a támogatással megszerzett ingatlant 5 éven belül nem idegenítheti el, ha igen, úgy a támogatást vissza kell fizetni az önkormányzat részére.*

Szavazás után Mórágy Község Önkormányzat Képviselő - testülete egyhangúlag, 4igen szavazattal a következő határozatot hozta:

**98/2018.(X.15.) képviselő-testületi határozat**

**Faddi Tímea ás Farkas Csaba első lakáshoz jutó kérelméről**

Mórágy Község Önkormányzatának Képviselő-testülete úgy határozott, hogy Faddi Tímea ás Farkas Csaba részére 150.000.-Ft első lakáshoz jutó támogatást nyújt a 7165. Mórágy, Petőfi u. 63. szám alatti ingatlan megvásárlásához, mivel a fent nevezett a 6/2003.(III.25.) önkormányzati rendelet rendelkezései szerint támogatásra jogosult.

A Képviselő-testület felhívja a támogatottak figyelmét, hogy a támogatással megszerzett ingatlant 5 éven belül nem idegenítheti el, ha igen, úgy a támogatást vissza kell fizetni az önkormányzat részére.

Határidő: 2018. november 15. - értesítésre

Felelős: Glöckner Henrik polgármester

Határozattal értesítve: - Faddi Tímea és Farkas Csaba kérelmezők

* Közös Hivatal Gazdasági vezetője

**5.) Mórágy Község Önkormányzat Szervezeti és Működési Szabályzatáról szóló 12/2013. (IX.27.) önkormányzati rendelet módosításának megtárgyalása**

Előterjesztő: Glöckner Henrik polgármester és Bakó Józsefné jegyző

(írásbeli előterjesztés)

Glöckner Henrik polgármester és Bakó Józsefné jegyző az írásos előterjesztéshez nem kívántak kiegészítést tenni, annak ismeretében a polgármester kérte a képviselőket, hogy az írásbeli előterjesztést vitassák meg és rendeletet fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**9/2018. (X.19.) önkormányzati rendelete**

**a Szervezeti és Működési Szabályzatról szóló 12/2013.(IX.27.) önkormányzati rendelet módosításáról**

(A rendelet a jegyzőkönyvhöz mellékelve)

**6.) Egyebek**

* **Kiss László kérelme**

Glöckner Henrik polgármester elmondta, hogy Kiss László 7165. Mórágy, Kossuth u. 37. szám alatti lakos kérelemmel fordult Mórágy Község Önkormányzat Képviselő-testületéhez, melyben elmondta, hogy a folyamatos esőzések következtében a melléképületében 20 cm magasan állt a víz. A háza fölötti önkormányzati területen ásott árok a melléképülete mögé viszi a vizet. Kéri a vízelvezetés megoldását.

Glöckner Henrik polgármester elmondta, hogy szerinte szakértői véleményre lenne szükség a megfelelő döntés meghozatalához, amíg a vélemény nem készül el, napoljuk el a kérelem megtárgyalását.

* **Csipak Ferenc és Acsai Izolda támogatás visszafizetése**

Glöckner Henrik polgármester elmondta, hogy a 0-3 éves korúak támogatása ügyében jelenleg 1 család érintett abban, hogy nem tartották be a szerződésben foglaltakat, de a támogatást igénybe vették.

Bár ellentmondásos véleménye van erről a helyzetről, azért az egyértelmű, hogy ezek a családok - néhány kivételtől eltekintve, akik önhibájukon kívül kerültek ilyen helyzetbe - szerződésszegést követtek el, így visszafizettetné azon családokkal a támogatást, akik a szerződésben vállalt feltételeket nem teljesítették. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2018.(X.15.) képviselő-testületi határozat*

*a 0-3 éves korúak támogatásának visszafizetéséről*

*Mórágy Község Önkormányzatának Képviselő-testülete úgy határozott, hogy:*

* *a 0-3 éves korú gyermeket nevelő családok támogatását jogosulatlanul igénybe vevő családokat felszólítja, hogy a felvett támogatások azon részét, mely a szerződésszegésük következtében nem illette volna meg őket, fizessék vissza az önkormányzat részére.*
* *Fentiek értelmében Csipak Ferenc és Acsai Izolda szülőket felszólítja, hogy Csipak Lora gyermek utáni 300.000 Ft-os támogatás időarányos részét, azaz 86.000 Ft-ot legkésőbb 2018. december 31-ig Mórágy Község Önkormányzata részére fizessék vissza, mivel a szerződés szerint vállalták, hogy gyermekük a Mórágyi Általános Iskolában végzi el a tanulmányait, azonban ezt a vállalást nem teljesítették.*

Szavazás után Mórágy Község Önkormányzatának Képviselő-testülete, egyhangúlag, 4 igen szavazattal az alábbi határozatot hozta:

**99/2018.(X.15.) képviselő-testületi határozat**

**a 0-3 éves korúak támogatásának visszafizetéséről**

Mórágy Község Önkormányzatának Képviselő-testülete úgy határozott, hogy:

* a 0-3 éves korú gyermeket nevelő családok támogatását jogosulatlanul igénybe vevő családot felszólítja, hogy a felvett támogatások azon részét, mely a szerződésszegésük következtében nem illette volna meg őket, fizessék vissza az önkormányzat részére.
* Fentiek értelmében Csipak Ferenc és Acsai Izolda szülőket felszólítja, hogy Csipak Lora gyermek utáni 300.000 Ft-os támogatás időarányos részét, azaz 86.000 Ft-ot legkésőbb 2018. december 31-ig Mórágy Község Önkormányzata részére fizessék vissza, mivel a szerződés szerint vállalták, hogy gyermekük a Mórágyi Általános Iskolában végzi el tanulmányait, azonban ezt a vállalást nem teljesítették.

Határidő: 2018. december 31.

Felelős: Glöckner Henrik polgármester

Határozattal értesítendő: - Érintett család

* Közös Hivatala gazdasági vezetője

**Kérdések, interpellációk**

Ördög Zoltán képviselő elmondta, hogy a településen a pincesorra vezető úton az akna fedlap nagyon mozog, szerinte fontos lenne a helyreállítása.

Glöckner Henrik polgármester elmondta, hogy 2018. október 26-án pénteken a Kultúrházban megemlékezünk a kitelepítés 70. évfordulója alkalmából. Minden kedves jelenlevőt szeretettel várnak a rendezvényre.

A testületi ülésen több kérdés, hozzászólás nem volt, a polgármester megköszönte az azon való részvételt és az ülést 20 óra 15 perckor bezárta.

Kmft.

**Glöckner Henrik Bakó Józsefné**

polgármester jegyző